cyanic-selkie/wikianc huggingface dataset:
Søren Anton Wilhelm Sørenssen
Søren Anton Wilhelm Sørenssen var ein norsk embetsmann og politikar. Han var statsråd 1848–53.
Sørenssen var fødd i Drammen, der far hans, Christian Sørenssen, då var prest og lærar. Han vart student ved Københavns universitet i 1812, tok juridisk embetseksamen ved universitetet i Kristiania i 1816 som den einaste kandidaten det året. Fullmektig i statssekretariatet 1817, og stiftoverrettsprokurator i Kristiania frå 1819. 1822–39 var han høgsterettsadvokat i hovudstaden, der han vart kjend for sine talegåver. I 1827 førte han aktoratet i riksrettssaka mot statsråd Jonas Collett.
Tverrfjorden i Kvænangen
Tverrfjorden (nordsamisk Uhcavuonaš) er ein fjordarm av Jøkelfjorden i Kvænangen kommune i Troms og Finnmark. Fjorden strekkjer seg 2 km nordover.
Søren Anton Wilhelm Sørenssen
Sørenssen representerte Christiania på alle Storting mellom 1830 og 1845. I 1830 og 1833 var han president i Odelstinget. Frå 1833 var han president i Stortinget. Han var formann i protokollkomiteen på alle storting frå 1833 til 1845. 1839 var han i tillegg formann i komiteen om lovkommisjonen, 1842 formann i fullmaktskomiteen og 1845 formann i valkomiteen.
Tverrfjorden i Kvænangen
Fjorden har innløp mellom Uhcavuonasnjarga i sørvest og Sommarsetneset i nordaust. Det er ingen busetnader ved fjorden, men sør for innløpet ligg bygda Jøkelfjord på sørsida av Jøkelfjorden.
Søren Anton Wilhelm Sørenssen
Juli månad 1836 leia Sørenssen forhandlingane i Stortinget etter den brå oppløysinga av tinget. Under den påfylgjande riksrettssaka mot statsminister Severin Løvenskiold vart han, som ni år tidlegare, vald til å føre aktoratet.
Sørenssen var med i fleire statlege kommisjonar, så som om sjøvæpninga (1833), ansvarligheitsloven (1839) og om religionsfridomen (1841). I 1839 vart Sørenssen sorenskrivar i Aker. 19. april 1848 vart han utnemnd til statsråd som sjef for Justisdepartementet. Justisminister 1848-50 og 1851-53, nokre månader i 1850 var han kyrkjeminister.
Han døydde i Kristiania under ein koleraepidemi. Sørenssen skal ha vore det fyrste dødsofferet i epidemien.
Arild Sundgot
Arild Sundgot er ein norsk fotballspelar. Sundgot er ein angrepsspelar. Fotballkarriera starta i byen der han voks opp, Ulsteinvik, for IL Hødd. Sundgot sitt første møte med Eliteserien kom med nettopp Hødd, i deira opprykk til 1995-sesongen. Her vart det 2 mål på 10 kampar for sunnmøringen.
I 1997-sesongen ikledde Sundgot seg ei ny drakt, nemleg for Lillestrøm SK. Dette er også Sundgot sin noverande klubb, sjølv om overgongsspekulasjonane var store etter endt 2005-sesong. Spelaren vil for alltid vere ein viktig del av Lillestrøm si historie, då Sundgot er den mestskårande spelaren i Eliteserien for klubben nokon gong. På tolv sesongar har han laga 88 mål på 247 kampar for LSK i Eliteserien. Han har med dette slått rekorden til Lillestrøm-legenda Tom Lund, som hadde 64 mål på 149 kampar.
Han er son til tidlegare Høddspelar Otto Sundgot, og bror til Ole Bjørn Sundgot.
Arild Sundgot sine sesongar i eliteserien for Lillestrøm:
Kjelder
http://fotball.aftenposten.no/eliteserien/index.jsp?service=default&stats=true&type=person&personId=1637&seasonId=6500
Scandic Sunnfjord Hotel
Scandic Sunnfjord Hotel & Spa er eit fullservicehotell som ligg sentralt i Førde i Sunnfjord. Hotellet har 205 rom, og er premiert for sin frukostbuffé som blir servert i Restaurant Laxen. Frukostbufféen er kåra til ein av landets beste (Vestlandets beste) i 2006/2007. Hotelldirektør er Odd Erik Gullaksen.
I august 2009 opna hotellet ei storstilt spa-avdeling i eit nytt tilbygg til hotellet. Anlegget vart ved opninga karakterisert som eit av norges beste av konsernsjefen i RICA-kjeda. I 2009 vart hotellet heidra for si langvarige miljøsatsing, og blei det første svanemerka hotellet i Sogn og Fjordane.
Actors Studio
Skulen vart grunnlagd i 1947 av Elia Kazan, Cheryl Crawford, Robert Lewis ogAnna Sokolow, som lærte opp medlemmar. Lee Strasberg kom seinare med og dreiv skulen frå 1951 til han døydde i 1982. I dag er skulen driven av Al Pacino, Ellen Burstyn og Harvey Keitel.
Actors Studio er mest kjend for The Method eller method acting som er ei form for dramaundervisning basert på prinsippa til Konstantin Stanislavskij.
Nokre kjende elevar er Marlon Brando, Paul Newman, James Dean, Marilyn Monroe, Jane Fonda og Steve McQueen.
Tverrfjorden
Tverrfjorden er namnet på fleire fjordar i Noreg:
Maskat
Maskat er eit fjell på 687 moh. i Sauherad i Midt-Telemark kommune i Vestfold og Telemark fylke. Fjellet er mykje brukt som turterreng. Frå toppen har ein utsikt over Bø, Lifjell, Norsjø og Sauherad.
Janove Ottesen
Janove Ottesen er ein norsk msuikar som er vokalist og frontfigur i det norske rockebandet Kaizers Orchestra. I 2004 gav han ut den første solo-plata si, Francis’ Lonely Nights.
Ottesen er, saman med Geir Zahl, ein av grunnleggjarane av Kaizers. «Kaizer-namnet» hans er «Sjakalen», eller «the Jackal Kaizer». Ottesen og Zahl vann Edvard-prisen 2002 for debutplata til Kaizers: Ompa til du dør.
I 2012 fekk han Rogaland mållags målpris.
(Your Love Keeps Lifting Me) Higher and Higher
«(Your Love Keeps Lifting Me) Higher and Higher» er ein R&B-song, opphavleg framført av Jackie Wilson i 1967.
Janove Ottesen
Han heitte opphavleg Jan Ove Ottesen, men bytta namn til Janove Ottesen.
Han har gått på musikklærarutdanninga på Lærarhøgskulen i Bergen på Landås. Det var under studietida i Bergen han kjøpte eit trøorgel og starta Kaizers Orchestra.
(Your Love Keeps Lifting Me) Higher and Higher
Oversyn
Davis tok med seg sporet til New York City slik at Wilson kunne legge på vokal. Davis hugsa at Wilson opphavleg song songen «som ein soulballade. Eg sa at det er blir heilt feil. Du må hoppe og gå i lag med perkusjonen...om han ikkje ønskte å synge han på den måte, skulle eg synge han sjølv og selje millionar av plater».
Etter å ha høyrt på rådet til Davis song Wilson inn vokalen for «...Higher and Higher» i eit enkelt opptak.
Utgjeving
Songen vart gjeven ut i august 1967 og nådde toppen av Billboard R&B-lista i USA og sjetteplassen på Billboard Hot 100. På den britiske UK Singles Chart nådde singelen 11. plassen i 1969 og 25. plassen i 1975., ogo 15. plassen i 1987.
Songen vart rangert på 246. plassen på lista til Rolling Stone over dei 500 beste songane gjennom tidene og vart innlemma i Grammy Hall of Fame i 1999.
Ein annan versjon
I 1970 vart songen spelt inn under tittelen «Higher and Higher» av Canada Goose, ei gruppe frå Ottawa som hadde blitt oppdaga av Jerry Ragovoy. Denne versjonen, sungen av Barbra Bullard og John Matthews, vart ein hit i Canada (44. plassen) og nådde 92. plassen på Record World 100 Pop Chart.
Songen vart spelt inn av Bette Midler på albumet hennar Bette Midler i 1973. Han vart òg spelt inn av The Dells i 1968 på albumet There Is oog vart spelt inn av gruppa i 967 og kan ha vore den første innspelinga av songen. Han hadde ein litt anna tekst enn den meir kjende Jackie Wilson-versjonen, men vart ikkje gjeven ut som singel.
I 2008 gjekk songen inn på salslista i Sverige med ein versjon av Kevin Borg, som vann Idol i Sverige.
Rita Coolidge-versjonen
I 1977 spelte Rita Coolidge inn songen som «(Your Love Has Lifted Me) Higher and Higher» for albumet hennar Anytime...Anywhere. Versjonen hennar har eit avslappa tempo enn den drivande originalversjonen og fjernar i stor grad refrenget. Coolidge og systera Priscilla Jones hadde sunge korvokal på ein versjon av songen for eit album av ektemannen til Jones, Booker T. Jones, men albumet vat skrinlagd, og Coolidge spurte han om ho kunne spele inn songen med det same arrangementet.
Neomorphinae
Neomorphinae er ein underfamilie av gaukefamilien, Cuculidae. Medlemmer av denne underfamilien er kjente som jordgaukar, ettersom dei fleste stort sett er bakkelevande. Alle lever Amerika. Det er berre Dromococcyx og Tapera som er meir knytt til tre, og desse er også dei einaste parasittiske gaukar i Amerika, medan alle andre gaukar i verdsdelen byggjer eigne reir.
(Your Love Keeps Lifting Me) Higher and Higher
Rita Coolidge-versjonen
Songen vart gjeven ut som singel og vart den første store hitten til Coolidge på ni år då han nådde andreplassen på Billboard Hot 100. Cash Box rangerte songen på førsteplassen. Både denne songen og den neste utgjevinga, «We're All Alone», selde til gullplate.
Neomorphinae
Artslista
Jordgaukar i rekkjefølgje etter Clementslista versjon 6.6 frå august 2011 med norske namn etter Norske navn på verdens fugler.
Nederlandsk
Nederlandsk (nederlandsk: nederlands) er eit vest-germansk, nedertysk språk. Omtrent 21 millionar i verda snakkar dette språket. Varianten av nederlandsk tala i Belgia blir uformelt kalla flamsk. Det nederlandske namnet for språket er nederlands. På norsk blir også namnet hollandsk nytta, men sidan dette berre refererer til ein del av Nederland, blir det rekna som ukorrekt.
(Your Love Keeps Lifting Me) Higher and Higher
Rita Coolidge-versjonen
I Storbritannia nådde singelen berre 48. plassen.
Neomorphinae
Artslista
Tapera
Dromococcyx
Morococcyx
Geococcyx
Neomorphus
Nederlandsk
Klassifisering og nærskylde språk
Nederlandsk er grammatisk på mange måtar liknande tysk, men er svært forskjellig i uttale. Ein som kjenner det eine språket, kan med noko trening forstå det andre brukeleg. Samanlikn til dømes:
Isfjorden i Kvænangen
Fjorden har innløp mellom Salsaneset i vest og Sjolmen i aust. Det er ingen busetnader ved fjorden. To høge fjell ligg på kvar si side av fjorden, Skalsatind (1 010 moh) på vestsida og Fjelltindnasen (1 041 moh) på austsida.
968 Petunia
968 Petunia er ein hovudbelteasteroide. Han blei oppdaga den 24. november 1921 av Karl Wilhelm Reinmuth ifrå Landessternwarte Heidelberg-Königstuhl.
Nederlandsk
Klassifisering og nærskylde språk
Nokre mindre brukte ord og vendingar er nærare tysk:
(På norsk blir dette: «Den minste kameleonen er berre to cm stor, den største kan bli 80 cm».)
Men det er uttalen som gjer den største forskjellen mellom tysk og nederlandsk, på same måten som forskjellen mellom tysk og sveitsartysk (og andre tyske dialektar).
Typisk så opptrer dei største forskjellane mellom tysk og nederlandsk i korte, men viktige strukturar og daglege ord som følgjer:
Viss ein tyskar har lært eitt til to hundre av desse orda pluss nokre reglar, vil den tysktalande skjønne nederlandsk skrift nokså bra. Men nederlandsk er ikkje pensum i tysk skole.
Somme plassar blir tysk og nederlandsk til og med snakka omtrent parallelt. Folk som kan nederlandsk, kan som oftast skjønne skriftleg tysk, og tysktalande (som kan engelsk) kan som oftast lesa nederlandsk.
Nederlandsk er eit nedertysk språk i den vestgermanske språkgruppa (sjå tabellen over). Det er difor i slekt med andre lågsaksiske og austnedertyske språk, og er (bortsett frå frisisk) det språket som er nærast i slekt med engelsk.
Erik Höglund
Erik Höglund (fødd 1932 i Karlskrona, død 1998) var ein svensk målar, skulptør, teiknar, grafikar, glaskunstnar og formgjevar, far til glaskunstnaren Erika Höglund.
Arbeid
Han var knytt til Boda Glasbruk frå 1953-1973 som formgjevar. Der arbeidde han fram eit heilt eige rustikt uttrykk i glaset, og han formgav også til dømes ljosekroner i smijern og glas.
Han formgav også møblar i tre og skulpturar i keramikk, stein, tegel og bronse. Han skapte nærare 150 større verk til utsmykking av offentlege miljø.
Etter nokre års opphald tok han på slutten av 70-talet opp att glasarbeidet, denne gongen ved Pukeberg Glasbruk samt ved glashyttene Transjö, Åhus og Vrigstad. Frå 1988 samarbeidde han mest med Studioglas Strömberghyttan.
Reidar Hirsti
Reidar Andreas Hirsti var ein norsk redaktør, historikar, forfattar og politikar for Arbeidarpartiet.
Reidar Hirsti var fødd i Tana kommune i Finnmark. Han var sjefredaktør i Arbeiderbladet frå 1963 til han i 1974 vart avsett av sentralstyret i Arbeidarpartiet. Frå 1974 til 1975 var han statssekretær i Industridepartementet. Frå 1975 var han tilsett i NRK, blant anna som programdirektør. Han var medforfattar og hovudansvarleg for den historiske tv-serien Veier i vår tid som gjekk på NRK i 1991.
I 2000 vart Hirsti tildelt Fritt Ords honnør for sin innsats for sjølvstenda til avisene.
The Who by Numbers
Historie
Utan den massive strukturen og ambisjonane som låg dei meir kjende verka til bandet, Tommy og Quadrophenia, står låtskrivinga til Pete Townshend for seg sjølv i den sparsame og mørke The Who by Numbers. Her er ikkje syntheziserar eller lag på lag med lydspor. I staden finn ein skildringar om alkoholisme, begjær og avsky for seg sjølv, samt dei mørke sidene av snikande mellomalderen og frykt for å verte irrelevant. På «They Are All In Love» klagar Townshend: «Hey goodbye all you punks, stay young og stay high / Hand me my checkbook while I crawl off to die». Slike tema strekkjer seg frå det håplause refrenget på «However Much I Booze» (sungen av Townshend, sidan Roger Daltrey fann han for personleg), «There ain't no way out» («Det finst ingen utveg»), til det desillusjonerte spørsmålet, «How many friends have I really got?» («Kor mange vener har eg eigentleg?»)
Omslaget på albumet er ei teikning av John Entwistle, teikna som ein del av ein teikneserie om The Who.
Utgjeving og mottaking
The Who by Numbers nådde sjuandeplassen på UK Albums Chart og åttandeplassen på Billboard 200 i USA. «Squeeze Box» vart òg ein topp 20-hit i både Storbritannia og Amerrika, men oppfølgjaren «Slip Kid» nådde ikkje listene.
Rolling Stone-melsinga av The Who by Numbers sa: «Dei kan ha laga det beste albumet sitt i møtet med dei personlege problema sine, men berre tida vil avgjere dette.»
Innhald
Bonusspora frå 1996-utgåva vart spelt inn på ein konsert i Swansea Football Ground den 12. juni 1976.
Noregsmeisterskapen i fotball for menn 1909
Noregsmeisterskapen i fotball for menn 1909 vart vunnen av Lyn etter finalesiger 4-3 (etter ekstraomgangar) over Odd den 26. september. 4000 tilskodarar såg kampen som vart spelt på Gamle Frogner stadion i Kristiania. Dette var andre gong Lyn vann ein noregsmeisterskap.
Dommare var Kristian Wiese (1. omgang) og Thorvald Torgersen (2. omgang), begge frå Akademisk Fotballklub. Byttet skuldast at Odd protesterte då Lyn gjekk opp i 2-0 i byrjinga av andre omgang. Odd meinte det var offside og forlet straks banen i protest. Omgangen vart starta om att med ny dommar.
Lyns vinnarlag: August Heiberg Kahrs, Ola Thygesen, Paul Due, Henrik Nordby, Erling Lorck, Hjalmar Syversen, Alf Paus, Knut Heyerdahl-Larsen, Victor Nysted, Rolf Maartmann, Erling Maartmann.
Odds lag: Thostrup Rødseth, Peder Henriksen, Henry Pettersen, A. Fredriksen, M. Lund, E. Pedersen, Otto Olsen, Berthold Pettersen, Bjarne Gulbrandsen, T. Lie, Henry Reinholdt.
1. runde
18. september
Semifinalar
25. september
Finale
26. september
“Heroes”
“Heroes” er det 12. studioalbumet til den engelske musikaren David Bowie, utgjeve 14. oktober 1977 på RCA Records. Etter han gav ut Low tidlegare på året, turnerte Bowie som klaverspelar for venen og songaren Iggy Pop. Då turneen var over, spelte dei inn det andre soloalbumet til Pop, Lust for Life i Hansa Tonstudio i Vest-Berlin før Bowie i lag med samarbeidspartnaren Brian Eno og produsenten Tony Visconti gjekk inn i same studioet for å spele inn “Heroes”. Det var det andre albumet i Berlintrilogien hans, etter Low og før Lodger (1979). Av dei tre albuma er dette det einaste som berre vart spelt inn i Berlin. Fleire av dei same musikarane frå Low vart med på denne innspelinga òg, i tillegg til King Crimson-gitaristen Robert Fripp.
Albumet vart spelt inn sporadisk i juli og august 1977. Dei fleste songane vart komponerte der og då i studioet, og tekstane vart ikkje skrivne før Bowie stod føre mikrofonen. Sjølve musikken er basert på kunstrock og eksperimentell rock, og byggjer på den elektroniske og ambiente stilen frå føregangaren, sjølv om tonen, atmosfæren og lidenskapen er meir positiv. Albumet følgjer òg den same strukturen som føregangaren, der side ein består av meir vanlege spor, medan side to hovudsakleg er instrumentalar.
I seinare år har “Heroes” framleis fått gode meldingar, og mange hyllar korleis Bowie voks som artist og bidraga til Fripp. Sjølv om kritikarane har ein tendens til å sjå på Low som eit meir banebrytande album, vert “Heroes” rekna blant dei beste albuma og det mest innverknadsrike arbeidet til Bowie. Tittelsporet gjorde det i starten ikkje så godt som singel, men er blitt ein av dei mest kjende og respekterte songane til Bowie. Ein endra og tildekt versjon av plateomslaget vart sidan nytta som plateomslag på albumet The Next Day i 2013. Albumet er gjeve ut på ny fleire gonger og vart ommastra i 2017 som ein del av plateboksen A New Career in a New Town (1977–1982).
Bakgrunn
I andre halvdel av 1976 flytta David Bowie til Sveits med kona Angela for å kome seg bort frå dopkulturen i Los Angeles. Han drog så til Château d'Hérouville i Hérouville i Frankrike med venen og songaren Iggy Pop, der dei to spelte inn det første studioalbumet hans, The Idiot sommaren 1976. Etter å ha møtt musikaren Brian Eno same året, byrja Bowie, produsenten Tony Visconti og Eno arbeidet på Low, som var den første plata i det som kom til å bli kjend som Berlintrilogien. Innspelinga for Low tok til i september 1976 og heldt fram ut november, og enda opp i Hansa Studios i Vest-Berlin, etter at Bowie og Pop flytta der.
Innspeling
Bowie, Visconti og Eno møttest i Hansa Studio 2 i Vest-Berlin. Sjølv om albumet var den andre plata i Berlintrilogien, er dette det einaste som vart fullstendig spelt inn i Berlin. Studioet var ein tidlegare konserthall omgjort til eit platestudio, og hadde vore nytta av Gestapo-offiserar under andre verdskrigen som ballsal. Studioet låg kring 500 meter frå Berlinmuren, og Bowie kalla det «the hall by the wall». Visconti fortalte korleis plasseringa av studioet påverka den kreative prosessen: «Kvar ettermiddag sat eg ved ein pult og såg tre russiske vakter som såg på oss med kikkertar, med maskingevær på skuldra, og piggtråd, og eg visste at det var miner lagt i muren, og den atmosfæren var så provoserande og så stimulerande og så skremmande at bandet spelte med så mykje energi». Gitaristen Carlos Alomar sa til biografen David Buckley: «Desse tinga [tyskarar, nazistar, muren, undertrykking] heng i lufta, og når ting vert mørkare fysisk, tenker du òg på mørkare tema. Berlin var ein heller mørk, industriell stad å arbeide.» Trass i den mørke atmosfæren, syntest Visconti det var ei særskild spanande tid å skape albumet på og sa «Det var ein av dei siste store eventyra mine å lage dei albuma.»
Det meste av albumet vart spelt inn med dei same musikarane som spelte på Low, med Alomar, George Murray og Dennis Davis som kjernen i bandet. Bowie spelte piano og hadde fått langt meir erfaring på instrumentet i perioden då han spelte med Pop. Ny i besetninga var gitaristen Robert Fripp, tidlegare i bandet King Crimson, som vart henta inn etter forslag frå Eno. Gitaristen hugsa: «Eg fekk ein telefon [frå Brian Eno] då eg budde i New York i juli 1977. Han sa at han og David spelte inn musikk i Berlin og sette meg over. David sa, 'Skulle du vere interessert i å spele noko hårete rock and roll-gitar?' Eg sa, 'Vel, eg har eigentleg ikkje spelt på tre år - men om du er klar til å ta sjansen, så skal eg ta sjansen òg.' Kort tid etter kom ein førsteklasses billett på Lufthansa.» Då han kom i studio sette Fripp seg ned og spelte inn sologitaren for spor han aldri hadde høyrt før. Han fekk òg få råd frå Bowie, som enno ikkje hadde skrive tekstar eller melodiar. Fripp spelte alle gitarpartane sine i løpet av tre dagar. Spelinga til Fripp fekk mykje ros frå Visconti og Eno, som var imponert over korleis Fripp kunne spele for songar han ikkje hadde høyrt før med slik «virtuositet». I følgje biografen Nicholas Pegg, var ikkje Fripp førstevalet til Bowie. Michael Rother frå det tyske bandet Neu! hadde først blitt spurt om å bidra, men kort tid før innspelinga byrja, vart han kontakta av ein ukjend person og informerte at Bowie hadde ombestemt seg, men seinare intervju med Bowie indikerer at dette ikkje hadde skjedd.
Då Visconti hadde produsert andre Bowie-plater, fann han ut at nye idear kom flytande heile tida, og på grunn av dette vart nokre av dei stundom gløymde. For å unngå dette let han eit to-spors lydband gå heile tida. Murray sa: «Tony hadde innsikt til å sjå kva som skjedde på øvingane, så han berre slo på lydbandet og let det gå.» Visconti sjølv sa seinare: «Det vart nyttig mange gonger...fordi me gjekk oss vill. Me byrja med ein idé og gjekk så i feil retning, og etter ein time kunne me sei 'Korleis starta dette igjen?'» Under innspelinga for Low vart Visconti frustrert over at det ikkje var nok folk som arbeidde i studioet i Château d'Hérouville. I hadde han derimot ein fast lydteknikar som assistent, Eduard Meyer, som Visconti hugsa var viktig for å halde på den positive stemninga. På same måte var stemninga under “Heroes” lysare og meir opitimistisk enn innspelingane for Low. Særskild Bowie hadde betre helse. Han og Visconti reiste ofte rundt i Berlin og møtte slik Antonia Maass, ein lokal jazzsongar, som kom til å syngje korvokal på “Heroes”.
I følgje biografen Thomas Jerome Seabrook byrja innspelingsprosessen for “Heroes” i eit særs raskt tempo, og følgde den same prosessen som for Low, der grunnspora for side ein vart gjort ferdig på berre to dagar. På same måte som på Low, køyrde Visconti trommene til Davis gjennom hans Eventide H910 Harmonizer, og gav det Seabrook kalla ein «særeigen, høgteknologisk glans». Davis la òg til conga trommer og pauker for å utnytte det store studiorommet. Visconti gav Davis mykje ros og kalla han «ein av dei beste trommeslagarane eg nokon gong har arbeidd med,» og kalla i tillegg Alomar og Murray «fantastiske musikarar...du kunne berre kaste eit par akkordar til dei og dei sprang av garde med det.» I eit intervju med NME seinare på året, sa Eno at den første fasen av innspelinga vart «gjort på ein særs avslappande måte.» Bowie gav «særs korte instruksjonar», så byrja bandet å spele. Eno var først nølande, men fann prosessen overraskande effektiv, og dei fleste spora vart gjort på eitt forsøk. Eno sa «Med gjorde opptak nummer to, men dei var ikkje like bra.» Totalt sett hadde Eno ei mykje større rolle på “Heroes” enn han hadde hatt for Low, og var medlåtskrivar på fire av ti songar, noko Seabrook kalla eit «sannare» samaberid. Eno sjølv sa «Me arbeidde begge på alle stykka heile tida.» Eno fungerte som «assisterande direktør» for Bowie, og gav tilbakemeldingar til musikarane og føreslo nye - og uvanlege - måtar å tilnærma seg spora på. Ein av desse måtane var å nytte Oblique Strategies-korta som Eno hadde laga. I følgje O'Leary var desse korta «dels-spåkaker, dels-sjansekort frå Monopol», meint å skape kreative idear. Sjølv om desse korta vart mykje nytta under Lodger innspelingane, nytta Eno og Bowie dei berre på “Heroes” då dei skapte instrumentalane, inkludert på «V-2 Schneider», «Sense of Doubt» og «Moss Garden».
Etter dei første innspelingane i juli, vart innspelingane for “Heroes” meir sporadisk, med ekstra lydspor, vokal og miksing som varte fram til august. Som føregangaren, vart ikkje teksten skriven eller spelt inn før alle utanom Bowie og Visconti hadde reist der frå. Seabrook skildra dette stadiet av innspelinga som «sporadiske inspirasjonsutbrot innimellom lengre periodar med ettertanke.» Då Bowie laga The Idiot og Lust for Life med Iggy Pop, vart han fascinert over korleis Pop kunne improvisere tekstar medan han stod føre mikrofonen. For “Heroes” valde han å gjere det same. Visconti sa seinare: «Han hadde aldri peiling om kva han skulle syngje før han han omtrent gjekk fram til mikrofonen.» Bowie gjorde som regel ferdig vokalen på berre eitt eller to forsøk. Visconti song korvokal på same vis. Dei endelege miksane vart gjort i Mountain Studios i Montreux i Sveits, eit studio Bowie kom til å nytte mykje frametter. Ein lydteknikar ved Mountain, Dave Richards, vart òg ein av dei faste samarbeidspartnarane hans. Assistenten til Richards var Eugene Chaplin, sonen til stumfilmstjerna Charlie Chaplin.
Musikk og tekst
Som den andre plata i Berlintrilogien, fortsette “Heroes” musikken frå føregangaren Low. Consequence of Sound skildra songane som kunstrock og eksperimentell rock, men fortsette òg arbeidet til Bowie innan elektronisk og ambient musikk. Som føregangaren la songane på “Heroes” vekt på tone og atmosfære heller enn gitarbasert rock. Songane er blitt skildra som meir positive både i tone og atmosfære enn songane på Low. Visconti skildra albumet som «ei særs positiv utgåve av Low.» Biografen Paul Trynka skreiv at plata framkallar «både fortida og framtida.» Det følgjer òg same strukturen som føregangaren, med ei side med meir konvensjonelle spor, og side to med hovudsakleg instrumentalar.
Forfattaren Peter Doggett skreiv at der tekstane på Low var av sjølvbiografisk art, var tekstane på «Heroes» «vridde og ofte medvitne unnavikande», og vart sungne med «forbausande» mykje lidenskap. Visconti hugsa at tekstane vart komen på der og då, og Bowie improviserte stundom heile songar, og song «for fulle lunger». Songar som vart sungen på denne måten var «Joe the Lion», ein hyllest til den amerikanske kunstnaren Chris Burden, som var kjend for sine merkelege kunststunt, og «Blackout», med referansar som straumbrotet i New York City i 1977. Som den andre sida på Low, dominerer bilete av Berlinmuren “Heroes” òg: eit kyss mellom Visconti og Maass ved foten av muren inspirerte teksten for tittelsporet. Vokalen til Bowie på «"Heroes"» går frå roleg og leiken til nesten skrikande, ein stil han kalla «Bowie histrionics». Musikalsk dominerer gitarfeedbacken til Fripp heile songen, medan bassen pulserer og synthesizeren til Eno glir inn i bakgrunnen. Bowie forklarte at songen handlar om «å møte røyndomen og stå opp for denne» og finne glede i livet. Buckley trekte særskild fram teksten «We can be heroes, just for one day» som «ei erkjenning om at framtida ikkje høyrde til han lenger, men til alle».
«Sons of the Silent Age» var den einaste songen som var skriven før innspelinga byrja og var opphavleg tenkt som tittelsporet på albumet. Teksten er inspirert av verka til Jacques Brel og følgjer fleire karakterar som i følgje O'Leary er «dels homo superior/dels-Bewlay Brothers». Musikalsk er songen merka av biografane som forskjellig frå resten av songane på albumet, ved at dei aktuelle emna gjenspelgar ideal frå førre tiår framfør samtida, medan O'Leary samanlika stilen som meir lik Hunky Dory (1971) enn resten av albumet. Biografen reknar òg avslutningssporet, «The Secret Life of Arabia», som ein forløpar til det Bowie kom til å utforske på Lodger.
Instrumentalane er av Buckely skildra som mørke og dystre. «Sense of Doubt» set eit repeterande fire notar langt pianomotiv mot synthesizerar som målar eit bilete av eit nakent landskap. Bowie speler det japanske instrumentet koto på «Moss Garden» som, i lag med synthane, skapar ein lyd som liknar eit fly som fyk over; Bowie la vidare vekt på fascinasjonen hans for Japan med å sei at han er «under Japanese influence» på «Blackout». Sporet glir inn i «Neuköln», som er kalla opp etter ein bydel i Berlin med same namn. Sporet nytta lyd til å fange kjensla av elendigheita og desperasjonen som tyrkiske immigrantar som budde der kjende på.
Det meste av Low var inspirert av krautrock-band som Tangerine Dream, Kraftwerk og Neu! Tidlegare i 1977 nemnde Kraftwerk både Bowie og Iggy Pop på tittelsporet til Trans-Europe Express, som var Kraftwerk sitt svar til tittelsporet på Station to Station. Sjølv om påverknaden frå Kraftwerk og Harmonia er mindre markant på “Heroes” til fordel for Edgar Froese. Bowie hylla likevel Neu! ved å kalle opp albumet etter sporet «Hero» frå albumet deira Neu! '75, medan «V-2 Schneider» er inspirert av og kalla opp etter Kraftwerk-medlemmet Florian Schneider. Mange britiske lyttarar rekna med at «V-2» var ein referanse til rakettypen nytta av tyskarane under andre verdskrigen. «V-2 Schneider» er òg kjend for ein off-beat saksofonpart spelt av Bowie, som byrja opptaket på feil taktslag, men han fann ut han likte det betre og heldt det slik til slutt.
Plateomslag og utgjeving
Tittelsporet vart valt ut som første singel og kom ut 23. september 1977, i lag med «V-2 Schneider» som B-side og katalognummeret RCA PB 1121. Han kom ut i ei forkorta utgåve i håp om at han skulle få meir radiospeling, men Buckley meinte at denne redigeringa førte til at songen mista noko av den «dramatiske appellen». Det vart laga ein musikkvideo, filma i Paris og regissert av Nick Ferguson, som syner Bowie i den same jakka som på plateomslaget mot ein bakgrunn av kvitt lys. For den tyske og franske utgåva av singelen, kalla høvesvis «"Helden"» og «"Héros"», song Bowie inn vokalen på ny på begge språk, med teksten omsett av Antonia Maass for den tyske utgåva. Trass i at songen seinare fekk universell ros, selde han heller dårleg og nådde 24. plassen på UK Singles Chart og gjekk ikkje inn på singellista i USA. Pegg og Chris O'Leary skreiv at det var ikkje før Bowie framførte songen på Live Aid i 1985 at songen vart rekna som ein klassikar. Bowie sa seinare i 2003: «Det er eit rart fenomen som skjer med songane mine i USA. Mange av publikumsfavorittane var aldri hittar, og "Heroes" toppar dei alle.»
“Heroes” kom ut 14. oktober 1977 på RCA Records, med katalognummeret RCA PL 12522. Utgjevinga kom fire månader etter debutalbumet til The Clash og to veker før Sex Pistols sitt Never Mind the Bollocks, to viktige plater innan punkrock. Buckley skreiv at Bowie-albumet Diamond Dogs frå 1974 påverka både punk og Bowie sjølv når det kom til både musikk og mote. RCA marknadsførte albumet med slagordet «There's Old Wave. There's New Wave. And there's David Bowie ...» Trynka likte slagordet og kalla det «ei meisterleg posisjonering som gjorde at David kunne halde seg unna punkrørsla, som i likskap med glam før seg, kom til å bli ein parodi av seg sjølv.» I motsetnad til Low, marknadsførte Bowie sjølv albumet i stor grad, gjorde talrike intervju og spelte på forskjellige fjernsynsprogram, som Marc, Bing Crosby's Merrie Olde Christmas (der han song «Peace on Earth/Little Drummer Boy» med Crosby) og Top of the Pops (der han framførte tittelsporet). Bowie forklarte den omfattande marknadsføringa på den tida:
"«Eg marknadsførte ikkje Low i det heile og somme folk trudde at eg ikkje la hjartet mitt i det. Denne gongen ønskte eg å gjere alt for å pushe det nye albumet. Eg trur på dei to siste albuma, ser du, meir enn noko anna eg har gjort før. Eg meiner, eg ser attende på mykje av den tidlegare musikken min, og sjølv om det er mykje der eg set pris på, er det faktisk ikkje så mykje eg likar. Det er mykje meir hjarte og kjensle i Low og særskild i det nye albumet.»"
Albumet vart ein kommersiell suksess i Storbritannia og nådde tredjeplassen på UK Albums Chart og vart verande på lista i 33 veker. Det gjorde det ikkje like bra i USA, der det nådde 35. plassen på Billboard 200, og låg 19 veker inne på lista. Doggett skriv at albumet enda ei rekkje på åtte topp 20-album i USA, og vart det verstseljande albumet der sidan Hunky Dory i 1971. RCA gav ut «Beauty and the Beast» som den andre singelen den 6. januar 1978, med «Sense of Doubt» som B-side og katalognummer RCA 1190. Han vart ein mindre suksess i Storbritannia og nådde 39. plassen på UK Singles Chart, og låg på lista i tre veker. NME-redaktørane Roy Carr og Charles Shaar Murray skreiv at «den skremmande, truande preget ... openbert sett av mange av dei forbigåande singelkjøparane tiltrekt av den rusande romantikken til den forrige singelen». Singelen kom ut i USA og Spania på ein 12" promo og i ein fem minuttar lang form, som ikkje gjekk inn på listene, trass i «Fame» på B-sida.
Mottaking
Plata var ikkje utan motstandardar. Tim Lott i Record Mirror gave albumet ei meir lunken melding og kalla det «usamanhengande» og kritiserte instrumentalane på side to for å ha mindre «kontinuitet» enn dei på Low. Lott meinte i tillegg at vokalen til Bowie var «hol» og tekstane «ugjennomsiktige». Totalt sett meinte han at det var fascinerande: «Som eit album er det berre tittelsporet som forbløffar. Resten er smart, men ikkje glimrande og du forventar ikkje mindre frå Bowie. På det settet er det skuffande og eit steg ned frå Low.» I USA var meldinga i Billboard òg middels og kalla det ei «forlenging» av både «den kosmiske rockevisjonen til Bowie» og Low, og meinte at plata var «ei musikalsk utflukt til eit rike berre Bowie sjølv kan definere.» I Los Angeles Times klagde Robert Hillburn over måten Bowie «sine svingande popinteresser fekk han til å skifte frå stil til stil raskare enn han klatre å meistre dei.»
Somme meldarar kommenterte bidraga til Eno, mellom anna Bart Testa i Rolling Stone, som trekte fram involveringa til Eno. Han hevda at etter Bowie «utnytta låtskrivinga til Eno» på  Low , fekk "Heroes" «eit langt meir entusiastisk samarbeid, smo her tar form av ei sameining av dei dramatiske instinkta til Bowie og den urokkelege roa til Eno.». The Village Voice-kritikaren Robert Christgau var mindre mottakeleg for bidraga til Eno, særskild på instrumentalane på side to og sa at dei var ein «interessant bakgrunn» men «nesten ikkje merkverdig som framgrunnsmusikk, beundringsverdig heller enn attraktivt uslipt», samanlikna med «motpartane deira på Low». I den årlege Pazz & Jop-undersøkingar blant ei rekkje musikkritikarar hamna “Heroes” på 21. plassen for album i 1977.
Seinare meldingar var positive og mange kritikarar hylla korleis Bowie voks som artist og bidraga til Fripp. Stephen Thomas Erlewine i AllMusic roste albumet og merka seg at Bowie var blitt meir kunstnarisk moden samanlikna med føregangaren. Han rosa vidare Fripp, og uttalte at gitaren hans gjev eit større «musikalsk fundament» til den elektroniske lyden. Til slutt skreiv han: «Skilnaden mellom Low og "Heroes" ligg i røynda i detaljane, men plata er like utfordrande og banebrytande.» Ryan Dombal i Pitchfork hylla plata og kalla vokalprestasjonen til Bowie noko av hans beste og meinte Fripp verkeleg stod fram. I ei melding der han tilrådde heile Berlin-trilogien, meinte Dombal at "Heroes" var albumet som mest indikerte den kunstnariske veksten til Bowie, etter han hadde fylt 30 år og kome seg unna fleire år med dopmisbruk. Mange meldarar og biografar har særskild trekt fram tittelsporet som eit av dei beste til Bowie, som somme reknar som den beste songen hans.
Etter utgjevinga
Då “Heroes” var ferdig flydde Bowie til New York for å spele inn ei forteljing av den klassiske komposisjonen «Peter og ulven» av av Sergej Prokofjev, som kom ut på albumet David Bowie Narrates Prokofiev's Peter and the Wolf i mai 1978. Bowie sa seinare at det var ei julegåve til sonen, Duncan Jones, som då var sju år gammal. Etter dette drog Bowie attende til Sveits, der han møtte regissøren David Hemmings for å spele i den komande filmen hans, Just a Gigolo. Bowie gjekk med på prosjektet fordi han ønskte å arbeide med Hemmings, som han kalla «ein sann regissør for skodespelarar», og ideen om å spele i ein film sett til eit før-Holocaust Berlin, og etter å ha fått vite at skodespelarinna Marlene Dietrich skulle kome attende frå hennar nesten tjue år lange pensjonisttilvære for å spele i filmen. Filminga byrja i januar 1978 og vart problematisk: Bowie søkte om skilsmisse under filminga og Dietrich nekta å forlate leilegheita hennar i Paris. Dermed traff dei to kvarandre aldri og scenane deira vart filma separat og klippa saman for den ferdige filmen. Just a Gigolo kom ut i februar 1979 og vart slakta av både kritikarar og publikum. Bowie sjølv var kritisk til filmen og kalla han «mine 32 Elvis Presley-filmar samla i ein» i eit intervju med NME.
Ei tidleg døme på påverknaden albumet hadde var då John Lennon i 1980 sa at han med albumet Double Fantasy hadde som mål å lage noko som «var like bra som "Heroes".» I 1990 etter å ha henta Eno for å produsere Achtung Baby (1991), valde det irske bandet U2 å spele inn plata si ved Hansa by the Wall i Berlin til ære for “Heroes” som vart spelt inn der.
I 1997 laga den amerikanske komponisten Philip Glass ei utgåve av albumet som ein klassisk suite kalla “Heroes” Symphony. Det var ein oppfølgjar til den tidlegare utgåva av hans av Low frå 1992, kalla «Low» Symphony, og var delt inn seks satsar, kvar kalla opp etter spor på “Heroes”. Som føregangaren anerkjende Glass bidraga til Eno som ein likepart til Bowie på det originale albumet og tilskreiv satsane til begge to. I motsetnad til «Low» Symphony, vart “Heroes” Symphony utvikla til ein ballett av den amerikanske koreografen Twyla Tharp. Både balletten og symfonien vart kritikarroste. Bowie og Glass heldt kontakten med kvarandre fram til 2003 og diskuterte å gjere ein tredje symfoni som aldri vart noko av. Etter Bowie døydde i 2016, fortalte Glass at dei to hadde snakka om lage ei utgåve av Lodger for den tredje symfonien, som endeleg var laga som den 12. symfonien i 2019. Glass skildra Low og “Heroes” som «ein del av dei nye klassikarane i vår tid».
Plateomslaget til Bowie-albumet The Next Day frå 2013 er eit endra og tildekt utgåve av omslaget til “Heroes”. Denne versjonen har ordet «'Heroes'» kryssa ut og over andletet til Bowie ligg ein kvit boks med skrifta «The Next Day». Designeren Jonathan Barnbrook forklarte at Bowie hadde ei kjensle av isolasjon då han lagde “Heroes” og ønskte å gjenskape den kjensla for The Next Day. Han sa vidare: «Me prøvde alle tidlegare Bowie-omslag, men enda opp med "Heroes" fordi det er eit slikt ikonisk album, og biletet på framsida har den rette avstanden....The Next Day, i kombinasjon med "Heroes"-biletet, og kva albumet seier om nokon som ser attende på livet sitt...det kjendest berre passande.»
Sjølv om “Heroes” var det mest kritikarroste albumet i Berlintrilogien då det kom ut, har Low som regel blitt rekna som eit meir banebrytande og vågalt album av kritikarar i ettertida. Pegg skreiv at albumet vert heller sett på som ei forlenging eller raffinering av føregangaren enn eit «definitivt nytt verk» på eiga hand. Seabrook var samd i det og skreiv at Low hadde fordelen av å kome først og vert sett på som «det beste musikalske vågestykket» i heile karrieren til Bowie. Men han skriv òg at samanlikna med andre plater som kom i 1977 høyrest “Heroes” likevel «ut som noko frå framtida.» “Heroes” har uansett blitt rekna som eit av dei beste og mest innverknadsrike albuma til Bowie. I 2018 rangerte skribentar i Consequence of Sound “Heroes” som det femte beste albumet til Bowie og skreiv: «Den slitne 'optimismen' på "Heroes" er fascinerande. Sjølv på dei dystraste spora er det eit optimistisk, lidenskapeleg inntrykk av at alt er i orden, om enn berre for ein dag.» I 2020 rangerte Brian Kay i Classic Rock History “Heroes”, i lag med Low og Lodger, som det sjuande beste arbeidet til Bowie og kalla trilogien eit «fascinerande kapittel» i livet til Bowie. I 2013 rangerte NME albumet på 329. plassen på lista deira over dei 500 beste albuma gjennom tidene. Basert på profesjonelle meldingar og lister er “Heroes” på samlenettsida Acclaimed Music rangert som det 11. beste albumet i 1977, det 81. beste frå 1970-åra og det 253. beste gjennom tidene.
Nyutgjevingar
“Heroes” kom første gongen ut på CD på RCA Records i midten av 1980-åra. Det kom ut at på ny i 1991 på Rykodisc med to bonusspor. 1991-utgåva kom ut i Storbritannia på CD, kassett og LP på EMI Records, og vart sidan gjeve ut på ein nummerert 20-bit SBM AU20 gull-CD. Ei ny CD-utgåve kom ut i 1999 på EMI/Virgin, utan bonusspor med 24-bits digitalt ommastra lyd.
I september 2017 vart albumet ommastra for plateboksen A New Career in a New Town (1977–1982) på Parlophone. Det kom så ut på CD, vinyl og digitale format, som ein del av samlinga, og som separat album i februar 2018. Ei volumendring i 2017-masteren av tittelsporet irriterte både fans og kritikarar, men Parlophone meinte det var gjort med vilje og endra det ikkje, fordi dei originale masterlydbanda var skadde. Etter at kritikken ikkje gav seg vart det sendt ut ei melding på den offisiell nettsida til Bowie som annonserte at feilen kom til å bli retta opp og ei erstatningsplate på CD og LP sendt ut. Tilbodet om ny plate varte fram til juni 2018. Den endra ommastra utgåva kom ut på dei enkeltståande CD- og LP-utgåvene av “Heroes” i februar 2018.
Medverkande
Personell er per platenotata og biografen Nicholas Pegg.
Abdulmajid
«Abdulmajid» er som «All Saints» og «Some Are» spor som skal ha blitt spelte inn under innspelingane for Low og “Heroes”, men vart truleg fiksa på i 1991 før han kom ut. Songen kom ut som bonusspor på Rykodisc-utgåva av Heroes dette året. Som med «All Saints», som vart kalla opp etter plateselskapet til Brian Eno i 1990-åra, er «Abdulmajid» ein anakronistisk tittel, teken frå namnet til den andre kona til Bowie, Iman, som han gifta seg med i 1992. .
Musikken er rytmisk og etter kvart kjem det inn ein melodi på tre notar på synthesizer. «Abdulmajid» minner om dei instrumentale spora på Eno-albumet Another Green World. Den totale stilen kan minne om den tidlege 70-talsmusikken til Can, og inneheld òg hint av retninga som Bowie tok på Lodger. Sporet vart nytta av Philip Glass som den andre satsen i hans “Heroes” Symphony, i 1996-1997.
Madman
«Madman» var ein song Bowie og Marc Bolan skreiv i lag då Bowie budde i leiligheita hans under Iggy Pop-turneen i mars 1977. Bowie tilbaud seg å skrive ein song med Bolan og resultatet vart ein halvferdig song som den midlertidige tittelen «Madman». Bolan spelte lydbandet for vener og fortalte at han skulle skrive om songen og gjere han sentral på det neste albumet hans. Bolan hadde fått orden på livet sitt sommaren 1977. Han var inspirert av dei nye punkgruppene, som stort sett sette han høgt, og han skreiv musikk igjen. Han fekk òg sitt eige TV-show på Granada med ei rekkje aktuelle gjesteartistar. Bowie vitja showet og framførte «Heroes». Under innspelinga spelte Bowie med bandet til Bolan og dei to arbeidde på ein jam for avslutte showet. Denne fekk aldri noko namn, men på piratkopiplater har han hatt namna «Standing Next to You» eller «Sleeping Next to You». Ei veke etter innspelinga omkom Bolan i ei bilulukke. Bowie drog til gravferda hans og sette opp eit fond for sonen til Bolan. .
Revolutionary Song
«Revolutionary Song» var ein song skriven av Bowie og Jack Fishman som ein Bertholt Brecht/Kurt Weill-aktig song for filmen Just a Gigolo, som Bowie spelte i mellom innspelinga av Heroes og før han la ut på den påfølgjande turneen tidleg i 1978. Songen vert rekna som det dårlegaste Bowie spelte inn i 1970-åra og det einaste bidraget hans til songen var vokalmelodien «la-la-la-la-la-la-la-LA-la-la». Songen vart spelt inn kring februar-mars 1978 og er aldri komen ut på CD eller digitalt.
Steve Gadd
Steve Gadd er ein amerikansk trommeslagar. Han var ein av dei viktigaste nyskaparane på trommesettet i 1970- og 1980-åra.
Det var etter militæret, i 1972, Gadd starta si karriere som høgt profilert, profesjonell musikar. Han spelte for mellom andre Mike Mainerei og Tony Levin. Etterkvart fekk han innpass som studiomusikar, og spelte for jazzmusikarar som George Benson og Chet Baker og popartistar som Paul Simon.
I 1970- og 1980-åra, var Gadd også ein av dei trommeslagarane som spelte inn mest plater med popartistar. Ein kan finne døme på hans distinkte stil i innspelingar som til dømes Steely Dan si plate «Aja» og Paul Simon si plate «One Trick Pony». Frå slutten av 1990-åra har han gjort fleire turnear med Paul Simon, Eric Clapton og James Taylor.
Gadd har ikkje berre vore studiomusikar og arbeidd under andre musikarar. I 1976 var han med på å starte gruppa Stuff, og han har også spelt i The Manhattan Jazz Quintet, i tillegg til å gi ut plater med sitt eige band, The Gadd Gang, i 1980-åra.
Approksimant
Ein approksimant er ein språklyd som blir uttala med så veik innsnevring mellom to artikulatorar at det ikkje oppstår friksjon som kan høyrast. I fonemsystemet nedanfor står approksimantane på grøn bakgrunn:
969 Leocadia
969 Leocadia er ein hovudbelteasteroide. Han blei oppdaga den 5. november 1921 av Sergej Beljavskij ifrå Crimean Astrophysical Observatory.
Slip Kid
«Slip Kid» er ein song av The Who frå albumet deira The Who by Numbers i 1975. Han vart gjeven ut som singel i USA i 1976. «Slip Kid» var skriven av Pete Townshend for rockeoperaen hans Lifehouse. Ein demo av songen vart gjeven ut på The Lifehouse Chronicles. «Slip Kid» vart òg gjeven ut på samlealbuma The Story of The Who (1976), Hooligans (1981) og 30 Years of Maximum R&B (1994).
Ashia Hansen
Ashia Hansen, opphavleg Ashia Nana Koramdina, er ein britisk tidlegare friidrettsutøvar som i 2002 vart europameister i tresteghopp.
Aktiv
Hansen tok steget opp i verdseliten i tresteghopp i 1996-sesongen då ho med 14,49 meter enda på fjerdeplassen under OL i Atlanta. I 1997 vart ho nummer to i hall-VM med 14,70 m, bak russiske Inna Lasovskaja, og nummer fem med 14,49 m ved verdsmeisterskapen i Aten.
Slip Kid
Slip Kid er òg namnet på eit hyllestband til The Who, danna av Gary Cherone frå Extreme og Van Halen.
Ashia Hansen
Aktiv
Våren 1998 hoppa Hansen 15,16 meter i hall-EM og sigra med ein margin på 40 centimeter til toaren i tevlinga, verdsmeister Šárka Kašpárková frå Tsjekkia. Også i hall-VM 1999 vann Hansen tresteghopp, då med 15,02 meter som best.
Ved hall-VM 2003 vann Hansen nok ein gullmedalje. Med 15,01 m slo ho Françoise Mbango Etone med 14 cm.
Ertrevågen
Ertrevågen er ein blindveg ved Kalandseidet i Fana bydel i Bergen kommune. Han er ein sideveg til Kismulvegen og er 250 meter lang.
Vegen er kalla opp etter ein våg heilt aust i Kalandsvatnet, og ligg like aust for denne vågen. Namnet vart vedteke i 1979.
Seoul
Seoul er hovudstaden i Sør-Korea. Byen dannar saman med omlandet sitt det nest største byområdet i Asia med ca. 21,9 millionar innbyggjarar.
Byen var vertsby for Sommar-OL 1988. Fleire kampar under VM i fotball 2002, som Sør-Korea arrangerte saman med Japan, gjekk føre seg i byen.
År 2007 er byrjinga på slutten for Seoul som hovudstad, da tar byen Yongi gradvis over den rolla. Det er enno uklart når flyttinga kjem til å vera ferdig, men i 2030 reknar ein med at alt er ferdig.
Historie
I år 18 fvt. vart byen Wiryeseong grunnlagt i det området der Seoul no ligg. Det var eit av dei tre kongedøma som på den tida striddest om kontroll over Koreahalvøya som grunnla byen. I dette område utspelte det seg ofte stridar mellom kongedøma, ettersom det var eit så strategisk viktig område.
I moderne tid var Seoul tidlegare hovudstad for hela Koreahalvøya, men etter Koreakrigen har han berre vore hovudstad for Sør-Korea. Byen fekk det noverande namnet sitt etter frigjeringa frå japansk styre i 1945.